TAPPIKANKAAN AMPURATA RY:N TOIMINTAKERTOMUS 2021

1 YLEISTÄ

Ampumakausi 2021 alkoi toisena vuotena peräkkäin koronaepidemian aiheuttaman epätietoisuuden rajoittaessa toimintaa. Valvottuja yleisiä ampumailtoja ei järjestetty huhti-toukokuussa. Yksittäisten ampujien harrastustoiminta ei rajoitettu mutta koronarajoitukset huomioitiin toiminnassa.

Tilanteen epäselvyyden takia monia liittojen ampumakilpailuja peruutettiin valtakunnallisesti.

 Ampumakauden käynnistyi täysipainoisesti kesäkuussa. Yleisiin ampumailtoihin tiistaisin osallistui ampujia runsaasti ja usein koko ampumaan käytetty aika 17.00-20.00 ammuttiin kaikilla radoilla.

Tappikankaan ampurata ry:n vuosikokous pidettiin koronarajoitteista johtuen säännöistä poiketen 19.5.2021. Hallituksen kokous pidettiin 1.02.2022

2 AMPUMATAPAHTUMAT

Suomen Metsästäjäliiton metsästysammuntakarsintakilpailut järjestettiin 9.6.2021. Jäsenseurat järjestivät omia haulikko- ja hirviampumatapahtumia 10 kertaa.

Yleinen ampumailta niin kivääri- kuin haulikkolajeissa järjestettiin kesä-elokuussa joka tiistai.

Hirvenammuntakokeita järjestettiin yhteensä 11 kappaletta. Ampumasuorituksia kertyi ennätyksellisesti 469 kpl. Koronasäädösten takia oli mahdollista ampumakokeen siirto yhdellä vuodella edellisellä kaudella, joten ampumakokeisiin osallistui runsaasti ampujia.

Ampumakokeen järjestelyt saivat niin ampujilta kuin Nokian Riistanhoitoyhdistykseltä runsaasti kiitoksia kokeiden järjestelyistä.

Haulikkokoulu järjestettiin 12.6. Naisille suunnattuja ampumakoulutustilaisuuksia järjestettiin kaksi.

Haulikkoradoilla kirjanpidon mukaan ammuttiin yhteensä 36167 kiekkoa (trap 19622 ja metsästysammunta 16545). Hirviradalla ammuttiin yhteensä 11089 laukausta ja luodikkoradalla 2973. Laukausmäärät ovat kiväärikaliibereiden osalta suuntaa antavia.

3 TALKOOT

Yleiset talkoot järjestettiin 26.5. Paikalla oli runsaasti osallistujia ja rata-alue saatiin siivottua huolellisesti. Turva-aidat tarkastettiin ja korjattiin. Skeet radan ampumapaikat uusittiin.

Jäsenseurojen ja Tappikankaan hallituksen toimesta järjestettiin lukuisia pienimuotoisia talkoita ratojen kunnossapitämiseksi ja erityisesti SRVA-rata vaati runsaasti yksittäisiä pienimuotoisia tapahtumia.

4 RAKENTAMINEN

Ampumavalmius srvaradalla saavutettiin kesällä 2021. Kokemusten myötä srvaradan kaikki rakenteet viimeistellään kesällä 2022.

Trap-radan haulinkeräyskouruja asennettiin uudelleen keväällä 2022. Luminen talvi rikkoi tukirakenteita

5 HANKINNAT

Ampumaradalle ei tehty merkittäviä hankintoja kesällä 21

Ampumatoiminnan vaatimat pienhankinnat (taulut, paikat, kiekot ym) tehtiin käyttötarpeen mukaan.

6 MUUT ASIAT

Ampumaratatilanne Pirkanmaan alueella näkyi ulkopuolisten ampujien runsaina pyyntöinä käyttää rataa kohdistustarkoituksiin. Lupa myönnettiin yksittäisiä kertoja varten.